**Csongrád Város Polgármesterétől**

Száma: Fjl/383-1/2020.  **M**

Témafelelős: Forgó M.

# ELŐTERJESZTÉS

# Csongrád Városi Önkormányzat Képviselő testülete

**2020. július 27-i rendkívüli ülésére**

Tárgy: Javaslat a Csongrád, Széchenyi u. 29. sz. alatti ingatlan udvari épületrészének a Szent Ágota Gyermekvédelmi Szolgáltató részére történő ingyenes használatba adására

Tisztelt Képviselő testület!

Az Alföldi Agrárszakképzési Centrum Csongrád, Kis-Tisza utca 4-6. szám alá történő költözése miatt a Polgármesteri Hivatalban módosult egyes szervek elhelyezése. A Családsegítő Szolgálat és Központ visszaköltözött a Polgármesteri Hivatal udvari épületébe, az Agrárkamara és Falugazdászi Hálózat a Szent Ágota Gyermekvédelmi Szolgálat helyére került.

A Szent Ágota Gyermekvédelmi Szolgálatnak felajánlottuk a Széchenyi úti általános iskola udvari épületét, mely korábban átmeneti otthonként működött. A Szolgálat gyermekvédelemmel, a nevelőszülői hálózat üzemeltetésével, nevelőszülői kapcsolattartással foglalkozik. A Szolgálat vezetői az ingatlant megtekintették, és a munkájuk ellátásához megfelelőnek találták.

Javasolom, hogy a képviselő testület adja a Szent Ágota Gyermekvédelmi Szolgálat ingyenes használatába az épületrészt a fenti tevékenysége ellátása időtartamára. A Szolgálat vállalja az épület karbantartását, az üzemeltetéssel járó kiadások, rezsiköltségek viselését.

Kérem az előterjesztés megtárgyalását és a határozati javaslat elfogadását.

**HATÁROZATI JAVASLAT**

Csongrád Városi Önkormányzat Képviselő testülete megtárgyalta a *„Javaslat a Csongrád, Széchenyi u. 29. sz. alatti ingatlan udvari épületrészének a Szent Ágota Gyermekvédelmi Szolgáltató részére történő ingyenes használatba adására”* tárgyú előterjesztést, és az alábbi döntést hozza:

1. A Képviselő testület a 8/2013. (II.25.) önkormányzati rendelete alapján a csongrádi 3265 hrsz-ú ingatlanon lévő Széchenyi István Általános Iskola különálló udvari épületének a korábban átmeneti otthonként működő helyiségeit 2020. július 27. napjától határozatlan időtartamra a nevelőszülői hálózat üzemeltetés időtartamára a Szent Ágota Gyermekvédelmi Szolgálat (székhelye: 6726 Szeged, Bal fasor 6.) ingyenes használatába adja.

 Az épület használatával járó karbantartási, felújítási feladatok, és a használattal járó rezsiköltségek a használót terhelik.

1. A Képviselő testület felhatalmazza a polgármestert, hogy a használatba adással kapcsolatos megállapodást a Szent Ágota Gyermekvédelmi Szolgáltatóval kösse meg.

Határidő: azonnal

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai

1. Fejlesztési és Üzemeltetési Iroda és általa

2. Szent Ágota Gyermekvédelmi Szolgáltató (6726 Szeged, Bal fasor 6.)

Csongrád, 2020. július 21.

 Bedő Tamás

 polgármester